
Naslov: Letos so dirko starodobnikov vseeno pripravili
Napoved za voditelja:

Društvo ljubiteljev starodobnih vozil Mirenske doline Hrast iz Tržišča že vrsto let napoveduje, da bo moralo prekiniti z organizacijo tradicionalne gorske dirke starodobnih motorjev za pokal Malkovec, ki poteka na cesti od Tržišča do Malkovca v skupni dolžini dobra dva kilometra in šteje za Državno prvenstvo starodobnikov. Težava je v pridobivanju sponzorjev in denarja, pa tudi v vse večjih zahtevah, ki jih od organizatorjev terja zakonodaja. Kljub temu so letos spet pripravili že 13. dirko za Pokal Malkovec. 

T- Iz Tržišča GORAN ROVAN /

X- Snemalec in montažer Tomi Naglič /

Organizatorji - Hrast iz Tržišča so bili že večkrat proglašeni za najboljšega organizatorja dirk s starodobnimi motorji v Sloveniji. Zato kljub težkim časom vztrajajo pri pripravi dirke za Pokal Malkovec.

T- TONI JANEŽIČ /
X- predsednik Hrast Tržišče /

"Res vsako leto nas baše za finance. Letos mamo, bi reku, velke težave, ampak jest upam, da bomo uspeli. Uspeli bomo predvsem zaradi tega, ker nam društva stojijo tolko ob strani. Društva v krajevni skupnosti."

Letos se je dirke starodobnikov spet udeležilo manj tekmovalcev kot lani.

T- NIKO SODNIKAR /
X- AMD Kranj /

"Prihajam skoro vsako leto, odkar so začeli s tem dirkami. Izredno, izredno mi je proga všeč, ker na tej progi zmeram zmagujem, imam tudi rekord proge. Vsako leto je pa tudi manj tekmovalcev. Čemu pripisujete vi to? Največ pripisujemo zaradi tega, ker se vsako leto menja kakšen zakon, to pa ljudem, ki imajo malo manj denarja, ne ustreza."
So pa bili med tekmovalci tudi nekateri novi, med njimi tudi dekleta.

T- URŠKA LINDIČ /
X- AMD Maribor /

"V bistvu mi je ata predstavu celotno zadevo, malo sem se vključevala v delavnici že pri izdelavi motorjev. In kako ti gre? Ja, za začetek mislim dobro, ampak še rabim ogromno treninga."
Drzne vožnje motoristov so zanimive tudi za obiskovalce.

T- TONE ZGONEC /
"Men se zdi to zelo zanimivo in tud prav, da se, da se taka stara vozila ne zadržujejo samo v garažah, pa na nekih razstavah, ampak da so še zmeri sposobna aktivno delovat na neki taki dirki."
T- JUDITH ZGONEC /
"Jest sem prvič na žalost. In kako se vam zdi? Ja, zelo zanimiv, ne in zelo vroče."
Da je dirka storodobnikov za pokal Malkovca tako uspešna, pripomorejo vsi krajani, ki s to dirko dobesedno živijo. Kljub temu, da večino dela opravijo prostovoljno, pa brez denarja v bodoče zagotovo ne bo več šlo.
